Diari Oficial de la Generalitat Valenciana


Sumari del DOGV 9115, del 28-06-2021 (2021/7031)

Extracte de la Resolució de 17 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'any 2021 les ajudes per a projectes desenvolupats dins de les estratègies de desenvolupament local participatiu aprovades als Grups d'Acció Local Pesquers (GALP) en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9115

Data del DOGV
:   28-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7031


Data del document
:   17-06-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 17 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'any 2021 les ajudes per a projectes desenvolupats dins de les estratègies de desenvolupament local participatiu aprovades als Grups d'Acció Local Pesquers (GALP) en la Comunitat Valenciana. [2021/7031]  
  
BDNS (identif.): 571203.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran ser beneficiaris les persones físiques o jurídiques, de caràcter públic o privat, i agrupacions constituïdes com a grups d'acció local de pesca que desenvolupen projectes integrats en les estratègies de desenvolupament local participatiu i que contribuïsquen a aconseguir un o diversos dels objectius previstos en l'article 5.1 d'aquesta ordre, en l'àmbit territorial dels grups d'acció local de pesca en la Comunitat Valenciana.  
Els grups d'acció local de pesca podran ser beneficiaris d'ajudes destinades a les despeses de funcionament i animació, per a la posada en pràctica de la seua estratègia.  
  
Segon. Objecte  
Convocar per a l'exercici 2021 les ajudes destinades a les despeses de funcionament i animació del grups d'acció local de pesca i a projectes de despeses desenvolupades dins de les estratègies de desenvolupament local participatiu, regulades per l'Ordre 20/2017, de 21 de juliol, per les modificacions introduïdes en l'Ordre 10/2019, de 27 de juny, i pel conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, i els grups d'acció local de pesca per a l'aplicació de l'estratègia de desenvolupament local participatiu en el marc del FEMP 2014-2020, que estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural en l'aplicació, en la gestió i el control de les ajudes que es tramiten per al desenvolupament de les estratègies de desenvolupament local participatiu.  
  
Tercer. Bases reguladores  
Ordre 20/2017, de 21 de juliol (DOGV 8099, 04.08.2017), de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu aprovades als grups d'acció local de pesca en la Comunitat Valenciana.  
Ordre 10/2019, de 27 de juny (DOGV 8583, 03.07.2019), de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu aprovades als grups d'acció local pesquera en la Comunitat Valenciana.  
  
Quart. Quantia  
Programa 714.10, Ordenació i millora de la producció pesquera  
Denominació línia: Línia S8187000, capítol 4, «Ajuda despeses de funcionament GALP».  
Per a l'anualitat 2021, l'import global màxim és de 848.000,00 euros, que es distribueix en 288.000,00 euros per a projectes de despeses desenvolupades dins de l'EDLP, i 560.000,00 euros per a despeses de funcionament i animació.  
Cinqué. Termini de presentació de sol·licituds  
El termini de presentació de sol·licituds en l'exercici 2021 per a les ajudes d'aquesta convocatòria serà d'un mes des de l'endemà de la publicació d'aquest extracte de la convocatòria en el Diari Oficial de la Generalitat Valenciana.  
  
València, 17 de juny de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.